ลูกชายอายุ5ปี7เดือน นน.17.5 ค่อนข้างผอมค่ะ วันนี้ทางอนามัยไปที่ รร.น้องมา และฝากยามาให้แม่ป้อน ซิน-โอ-วิท รับประทาน1ครั้ง หลังอาหารเช้า ให้มา2ขวดแม่สงสัยว่ายาช่วยเรื่องอะไรแล้วต้องกินต่อเนื่องทุกวันเลยจนกว่าจะหมด2ขวดเลยเหรอคะ ไม่เป็นอันตรายต่อเด็กใช่ไหม
สวัสดีค่ะ ยาซิน-โอ-วิทดังกล่าวมาเป็นวิตามินรวมผสมไลซีน ซึ่งเป็นโปรตีนในร่างกายชนิดหนึ่ง มีสรรพเพื่อช่วยเจริญอาหารและช่วยในการเจริญเติบโต อาจให้ในเด็กที่น้ำหนักตัวน้อยกว่าเกณฑ์ กินอาหารไม่ครบ 5 หมู่ หรือมีอาการของการขาดอาหารสามารถรับประทานได้ ไม่น่ามีโทษอะไร หากไม่ได้รับประทานมากเกินกว่าที่ฉลากกำหนด แต่หากลูกรับประทานอาหารได้ครบถ้วน 5 หมู่และร่างกายแข็งแรงดี ก็ไม่มีความจำเป็นต้องรับประทานค่ะ ไม่จำเป็นต้องกินจนกว่ายาจะหมดแนะนำพาลูกไปพบกุมารแพทย์เพื่อประเมินการเติบโตและพัฒนาการค่ะ หากมีน้ำหนักที่ต่ำกว่าเกณฑ์ อาจต้องทบทวนเรื่องของอาหารและการเลี้ยงดู โดยควรให้ได้สารอาหารครบถ้วน เน้นการกินเนื้อสัตว์ ไข่ นมเพื่อเสริมสร้างกล้ามเนื้อและการเจริญเติบโต กินอาหารให้ครบ 3 หมู่ และนอนพักผ่อนให้เพียงพอค่ะ